೧೯೬೦-೬೨ ಬರವಣಿಗೆಯ ಆರಂಭಕಾಲ. ಹಲವು ಕಥೆಗಳೂ ಅವರ ಜೋಳಿಗೆ ಸೇರಿದವು. ಪ್ರಪಂಚ, ಮತ್ತು ಮುಂಬಯಿನಲ್ಲಿ ಪ್ರಕಟವಾಗುತ್ತಿದ್ದ ಸಚೇತನ ಮಾಸಪತ್ರಿಕೆಗಳಲ್ಲಿ ಅಚ್ಚಾಗುತ್ತಿದ್ದವು. ಬಿಜಾಪುರದಿಂದ ಹೊರಡುತ್ತಿದ್ದ ಸಂದರ್ಶನ ವಾರಪತ್ರಿಕೆ, ಧಾರವಾಡದಿಂದ ಪ್ರಕಟವಾಗುತ್ತಿದ್ದ 'ಜಯಂತಿ ಮಾಸಪತ್ರಿಕೆ, ಮುಂಬಯಿನಿಂದ ಪ್ರಕಟವಾಗುತ್ತಿದ್ದ ತಾಯಿ ನುಡಿ, ಪತ್ರಿಕೆಗಳಲ್ಲಿ ಅಚ್ಚಾಗುತ್ತಿದ್ದವು. ಖಾಲ್ಸ ಕಾಲೇಜಿನ ಹಿಂದಿ ಪ್ರಾಧ್ಯಾಪಕ, ಮಹಿಪ ಸಿಂಗರ ಲೇಖನಗಳು ಸಾರಿಕಾ ಎಂಬ ಹಿಂದಿ ಪತ್ರಿಕೆಯಲ್ಲಿ ಪ್ರಕಟವಾಗುತ್ತಿದ್ದವು. ಅಂತಹ ಕೆಲವು ಪ್ರಸಿದ್ಧ ಹಿಂದಿ ಕಥೆಗಳನ್ನು ಕನ್ನಡಕ್ಕೆ ಅನುವಾದಿಸಿ ಕೆಲವು ಕನ್ನಡ ಪತ್ರಿಕೆಗಳಲ್ಲಿ ಪ್ರಕಟಿಸಿದರು. ಇತಿಹಾಸ ಪ್ರಾಧ್ಯಾಪಕ, ಡಾ. ಜಗಜಿತ್ ಸಿಂಗ್, ಕಾಲೇಜ್ ಹಾಸ್ಟೆಲ್ ನ ವಾರ್ಡನ್ ಆಗಿದ್ದರು. ಅವರ
ಕೆಲವು ಹಿಂದಿ ಕಥೆಗಳನ್ನೂ ಕನ್ನಡಿಸಿ ಪ್ರಕಟಿಸಿದರು. ಸಂಸ್ಕೃತ ಪ್ರಾಧ್ಯಾಪಕ, ಡಾ ಬಾಳ ಗಂಗಲ್, ಹೆಸರಾಂತ ಮರಾಠಿ ಸಾಹಿತಿ, ಡಾ. ಸಿ.ಎಂ. ಕುಲಕರ್ಣಿಯವರ ಆಪ್ತಗೆಳೆಯರು. ಅವರ ಕೆಲವು ಮರಾಠಿ ಕತೆಗಳನ್ನು ಕನ್ನಡಕ್ಕೆ ಭಾಷಾಂತರಿಸಿ ಪ್ರಕಟಿಸಿದರು. ಪತ್ರಿಕಾ ಬರವಣಿಗೆ, ಕಲಕೋಟಿಯವರ ಹವ್ಯಾಸಿ ವೃತ್ತಿಯಾಗಿತ್ತು. ನಂತರದ ದಿನಗಳಲ್ಲಿ ಡಾ. ಹಾ. ಮಾ. ನಾಯಕ, ಡಾ. ಎಂ. ಎಂ. ಕಲಬುರ್ಗಿ, ಡಾ. ಚನ್ನವೀರ ಕಣವಿ, ಡಾ. ಮ. ಗು. ಬಿರಾದಾರ, ಡಾ. ಕೃಷ್ಣಾ ಮೂರ್ತಿ ಕಿತ್ತೂರ, ಪ್ರಾ.ಪಿ.ಕೆ.ಭಾಗೋಜ, ಪ್ರಾ. ಕೀರ್ತಿನಾಥ ಕುರ್ತುಕೋಟಿ, ವ್ಯಾಸರಾಯ ಬಲ್ಲಾಳ, ಯಶವಂತ ಚಿತ್ತಾಲ, ಬಿ.ಎ.ಸನದಿ, ಅರವಿಂದ ನಾಡಕರ್ಣಿ, ವ್ಯಾಸರಾಯ ನಿಂಜೂರ,ಕೆ.ಟಿ. ವೇಣುಗೋಪಾಲ, ಶ್ರೀಮುಂಜೆ ಪರಾರಿ, ಬಿ.ಎಸ್. ಕುರ್ಕಾಲ್ ಮೊದಲಾದ ಸಾಹಿತಿಗಳ ಪರಿಚಯವಾಯಿತು.

ಖಾಲ್ಸ ಕಾಲೇಜ್ ದಿನಗಳು
ಪಾಟೀಲ್ ಪುಟ್ಟಪ್ಪನವರ ಆಶೀರ್ವಾದ
ವಸಂತ ಕಲಕೋಟಿಯವರ ಪತ್ರಿಕೋದ್ಯಮ ಸೇವೆ
ಡಾಶ್ಯಾಮಸುಂದರ ಬಿದರಕುಂದಿಯವರ ಆಶ್ವಾಸನೆ